
Изх.№ 61-00-353/28.08.2025 г.

ДО
ОБЩИНСКИ СЪВЕТ ЗЛАТОГРАД


ИСКАНЕ
от Мирослав Митков Янчев – Кмет на Община Златоград

Относно: Откриване на вътрешноградска автобусна линия на територията на гр. Златоград, част от общинска транспортна схема

	УВАЖАЕМА ГОСПОЖО КРЪСТЕВА,

	Във връзка с необходимостта от решение на Общински съвет Златоград за осигуряване на транспортно обслужване на учениците, с начало първия учебен ден – 15 септември 2025 г., и възможността учениците до 14 годишна възраст да се възползват от безплатно пътуване с безплатен превозен документ – карта за безплатно пътуване, а учениците от 14 до 18 години да ползват определени отстъпки, отправям към Вас искане да инициирате извънредно заседание, за произнасяне по внесената от мен Докладна записка № Изх. № 61-00-345/25.08. 2025 г.
	Настоящото искане е продиктувано от необходимостта да се предприемат навременни действия за осигуряване на необходимата вертикална сигнализация с пътни знаци  и полагане на хоризонтална маркировка на местата, където е необходимо да се обособят автобусни спирки.
	 Имайки предвид, че преди започване изпълнение на вътрешноградската автобусна линия е необходимо съгласуване на План за организация на движението с КАТ – Смолян и Областно пътно управление – Смолян, както и техническото изпълнение за сигнализиране на спирките, се надявам да разрешите и извършването на предварителни разходи.  
С предложените проекти на вътрешноградска автобусна линия ще се постигне качествено, достъпно и устойчиво транспортно обслужване, което ще отговори на потребностите на местното население – работещи хора, възрастни хора, хора без лични автомобили, ученици.  
След внасянето на докладната записка установихме, че е допусната грешка при окомплектоване на приложените документи, а именно представени са неактуални маршрутни разписания от № 1 до № 14.
Към настоящото искане представям окончателен вариант на проектите на 14 маршрутни разписания, приети от комисията, назначена със Заповед № 306/29.07.2025 г.
Предвид желанието ни да осигурим функциониране на вътрешноградската автобусна линия преди началото на учебната година, предлагам да приемете предварително изпълнение на решението.
Предвид горепосоченото предлагам проекта на решение да придобие следния вид: 

Р Е Ш Е Н И Е: 
На основание чл. 21, ал. 2 във връзка с чл. 21, ал. 1, т. 23 от Закона за местното самоуправление и местната администрация, във връзка с чл. 8, ал. 4 и ал. 3 от Наредба №2/15.03.2002 год. за условията и реда за утвърждаване на транспортни схеми и за осъществяване на обществени превози на пътници с автобуси, във връзка с Протокол №1/11.07.2025 г. на комисия, назначена с моя Заповед №284/08.07.2025 г. и Протокол №2/14.08.2025 г., на комисия, назначена с моя Заповед №306/29.07.2025 г. и чл.60, ал.1 от Административнопроцесуалния кодекс, Общински съвет Златоград
Р Е Ш И:
I. Утвърждава маршрутни разписания за обществен превоз на пътници по вътрешноградска автобусна линия, както следва:
1. Мaршрутно разписание №1 на вътрешноградска основна линия, с час на тръгване 06:45 часа.
2. Мaршрутно разписание №2 на вътрешноградска основна линия, с час на тръгване 07:18 часа.
3. Мaршрутно разписание №3 на вътрешноградска основна линия, с час на тръгване 09:00 часа.
4. Мaршрутно разписание №4 на вътрешноградска основна линия, с час на тръгване 09:33 часа.
5. Мaршрутно разписание №5 на вътрешноградска основна линия, с час на тръгване 11:00 часа.
6. Мaршрутно разписание №6 на вътрешноградска основна линия, с час на тръгване 11:33 часа.
7. Мaршрутно разписание №7 на вътрешноградска основна линия, с час на тръгване 13:00 часа.
8. Мaршрутно разписание №8 на вътрешноградска основна линия, с час на тръгване 13:33 часа.
9. Мaршрутно разписание №9 на вътрешноградска основна линия, с час на тръгване 15:00 часа.
10. Мaршрутно разписание №10 на вътрешноградска основна линия, с час на тръгване 15:33 часа.
11. Мaршрутно разписание №11 на вътрешноградска основна линия, с час на тръгване 16:05 часа.
12. Мaршрутно разписание №12 на вътрешноградска основна линия, с час на тръгване 16:40 часа.
13. Мaршрутно разписание №13 на вътрешноградска основна линия, с час на тръгване 19:00 часа.
14. Мaршрутно разписание №14 на вътрешноградска основна линия, с час на тръгване 19:33 часа.
II. Дава съгласие за извършване на предварителни разходи за подготовка на пътната инфраструктура с обозначаване на места на автобусните спирки на вътрешноградската автобусна линия.
III. Възлага на Кмета на Община Златоград да отрази разхода по т. II в бюджета на Община Златоград за 2025 г.
IV. Допуска предварително изпълнение на настоящото решение, с оглед защита на значим обществен интерес - откриване на вътрешноградска автобусна линия на територията на гр. Златоград, част от общинска транспортна схема и  необходимостта от предприемане на навременни действия за осигуряване на необходимата вертикална сигнализация с пътни знаци и полагане на хоризонтална маркировка на местата, където е необходимо да се обособят автобусни спирки.



С уважение,

МИРОСЛАВ ЯНЧЕВ
Кмет на Община Златоград

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

